Gerrit Hesman

Gerrit Jans. Hesman (doopt 8 septimber 1661 yn Dokkum - dêre om 1715 hinne) wie in Fryske ferver, heraldikus en skriuwer dy't yn de stêd Dokkum libbe en wurke.

 Biografy 
Hesman wie in soan fan Jan Harmens Hesman en Antie Gerrits. Jan Harmens kaam út Arnhim en waard yn 1661 boarger fan Dokkum.  Terluin, J.C., Ley, R. van der, Koopmans, M. & Meer, D. van der (1993). Gerrit Hesman. Borgerlijke Wapenen. Genealogysk Jierboek 1993, siden 49-192. Gerrit Hesman troude yn 1702 mei Baukje Snip, waans heit ûnder oare froedsman en boargemaster fan Dokkum wie. Nei har ferstjerren troude Hesman mei Antie Jacobs.   
Lykas syn heit wie Gerrit ferver fan berop.  Sierksma, K. & Terluin, J.C. (1975). Flaggeboek Hesman. Ljouwert: Fryske Akademy. s.5. Hesman waard noch neamd op 1 maaie 1715, mar hy sil ferstoarn wêze foar 1 maaie 1716 mei't syn widdo op dy dei fannijs troude.  

Hesman syn wichtichste wurken binne de Kronyk oer Dokkum o/m 1711, in wurk dat twa dielen beslacht en dêr't it manuskript nei syn ferstjerren yn publisearre is, en syn wapen - en flaggeboek (1708), dêr't er wapens en flaggen fan stêden en hearlikheden en fan wichtige famyljes en persoanen yn beskriuwt. Biografisch portaal: Gerrit Hesman. Argivearre op 15 july 2023. Dy wurde troch skiedkundigen betrouber achte. 
Dêrneist skreau er ûnder oare literêre wurken fan kristlike aard, lykas Cupidoos Mengelwerken of Minnespiegel der deugden, Klokgeslag der Heylige Schriftuur (1707) en Christelijke aandachten of vlammend zielzuchten, gerijmt, met eene voorrede van G. Outhof (1728), dy't net folle wurdearring fûnen.

 Wapens 
Kar-út Hesmans syn wurk.

Kategory:Frysk ferver
Kategory:Frysk publisist
Kategory:Frysk heraldikus
Kategory:Persoan berne yn Dokkum
Kategory:Persoan stoarn yn Dokkum
Kategory:Persoan berne yn 1661
Kategory:Persoan stoarn yn 1715